**Pravilnik o radu školske knjižnice OŠ Metel Ožegović Radovan u uvjetima pandemije COVID-19 (vrijedi od 1. rujna 2020.)**

Rad školske knjižnice OŠ Metel Ožegović Radovan odvija se u skladu s mjerama suzbijanja epidemije bolesti COVID-19, a usluge školske knjižnice korisnicima su dostupne prema ograničenom načinu rada. Sve se mjere i upute redovito objavljuju i osuvremenjuju na školskim mrežnim stranicama. Korisnici su dužni pridržavati se svih objavljenih aktualnih mjera prema sljedećem

PROTOKOLU ZA KORISNIKE:

1. Broj korisnika koji istodobno mogu boraviti u prostorijama knjižnice i čitaonice je ograničen. Podatak o broju korisnika koji istodobno mogu boraviti nalazi se na vratima knjižnice i čitaonice.

2. Kako bi se smanjio broj ulazaka u prostorije knjižnice, korisnike se upućuje na provjeru dostupne građe na mrežnoj poveznici <http://library.foi.hr/m3/kupit.asp?B=713&dlib=1>.

3. Prije ulaska u prostorije knjižnice obvezno je staviti zaštitnu masku i ispravno ju nositi u svim prostorijama knjižnice.

4. Prije ulaska u knjižnicu korisnici moraju dezinficirati ruke.

5. Obavezno je pridržavanje propisanog razmaka od najmanje 1,5 metra između pojedinih osoba u knjižnici.

6. Tijekom razgovora obavezno je zaštitnu masku imati preko nosa i usta te zadržati udaljenost od najmanje 1,5 metara.

7. Obavezna je karantena vraćene građe u trajanju od 24 do 72 sata, što može utjecati na dostupnost građe za posudbu.

8. Građa se posuđuje prethodnom najavom učitelja/ice ili profesorice hrvatskog jezika. Po građu dolazi učitelj/ica ili profesor/profesorica te je ista osoba vraća.